# Chris Chan

Chris Chan (Charlottesville, 24 de febrer de 1982) pseudònim de Christine Weston Chandler és una de les figures més populars i polèmiques d'internet, creadora del webcòmic "Sonichu". La seva fama i alta participació a internet han fet que sigui coneguda com "la persona més documentada d'internet", com també el fet que hagi estat l'objectiu de moltes burles i bromes pesades han fet que sigui referenciada també com "la persona més trolejada d'internet" i, fins i tot, "la persona més doxejada d'internet", atès que diverses vegades diferents usuaris han filtrat les seves dades personals.

## Biografia

L'any 2000 creà el personatge de Sonichu (una mescla entre els personatges de videojocs Pikachu i Sonic) per un projecte d'institut, el 2004 el convertí en un webcòmic. La seva popularitat arribà al 2007, quan usuaris de diferents fòrums d'internet descobriren el webcòmic i l'autora.
D'ençà d'aquest moment, Christine es tornà una figura molt popular a molts de fòrums, especialment pels trols que gaudien de fer-li bromes pesades i assetjar-la, per mor de la seva personalitat extravagant i en certa manera innocent, la qual també li causava problemes fora d'internet. Un dels casos més famosos als seus inicis és la seva "Love Quest" (traduïble com "Recerca d'Amor") en la qual anava a diferents llocs de la seva ciutat amb un cartell on indicava que cercava parella i els requisits que demanava. Aquest fet provocà que tengués molts de problemes en els llocs on feia aquesta pràctica, destacant a la universitat on cursava. Durant aquella època, molts de trols fingien ser al·lotes interessades amb ella per aconseguir més informació d'ella i també la motivaven que fes vídeos ridículs i humiliants.
Ja de bon començament, molta gent es dedicà a recopilar i enregistrar qualsevol mena d'informació sobre ella i els actes que feia, fins a arribar al punt que la seva activitat a internet fou tan alta que ràpidament es creà un wiki específicament dedicada a la seva vida, on molts d'usuaris hi han anat compilant i documentant tota casta d'informació sobre Christine Weston i les persones del seu entorn.

### Ingrés a presó

Dia primer d'agost de 2021, després que es filtrassin uns àudios on confessava haver tengut relacions incestuoses amb la seva mare amb demència, Christine fou detinguda i ingressada a presó.Fou alliberada el 28 de març de 2023.

## Referències

* ↑ Press-Reynolds, Steven Asarch, Kieran. «The online history of creator Chris Chan, who was charged with incest after leaked audio was posted online about mom» (en anglès americà). [Consulta: 21 novembre 2024].
* ↑ Leighton, Mara. «Chris Chan, an internet personality and common troll target who was charged with incest, has reportedly been released from custody» (en anglès americà). [Consulta: 21 novembre 2024].
* ↑ Veale, Kevin. Introduction: The Breadth of Harassment Culture and Contextualising Gamergate (en anglès). Cham: Springer International Publishing, 2020, p. 1–33. DOI 10.1007/978-3-030-60410-3_1. ISBN 978-3-030-60410-3.
* ↑ «Top Ten Shocking Instances of Plagiarism in Gaming» (en anglès). VGChartz, 11-03-2021. [Consulta: 15 agost 2024].
* ↑ «What People Miss When They Use 'Autistic' As An Insult» (en anglès), 20-04-2017. [Consulta: 21 novembre 2024].
* ↑ Pless, Margaret. «Kiwi Farms, the Web’s Biggest Community of Stalkers» (en anglès), 19-07-2016. [Consulta: 21 novembre 2024].
* ↑ Niemeyer, Mara Leighton, Palmer Haasch, Charlotte Colombo, Kenneth. «A timeline of Chris Chan's incest charge and dismissal, which came after years of online trolling that documented the creator's relationship with her mother» (en anglès americà). [Consulta: 21 novembre 2024].
* ↑ Press-Reynolds, Steven Asarch, Kieran. «The online history of creator Chris Chan, who was charged with incest after leaked audio was posted online about mom» (en anglès americà). [Consulta: 15 agost 2024].
* ↑ «Website refuses to help police over Christchurch terror attack» (en anglès). Newshub.
* ↑ Pless, Margaret. «Kiwi Farms, the Web’s Biggest Community of Stalkers» (en anglès), 19-07-2016. [Consulta: 15 agost 2024].
* ↑ «Decoding Kiwi Farms, the blocked Internet bully that continues to be a nuisance» (en anglès). Le Monde, 05-09-2022.
* 1 2 Leighton, Charlotte Colombo, Palmer Haasch, Mara. «A timeline of Chris Chan's incest charge, which comes after years of online trolling that documented the creator's relationship with her mother» (en anglès americà). [Consulta: 15 agost 2024].